CELEX: 62018TN0616
Language: et
Date: 2018-10-15 00:00:00
Title: Kohtuasi T-616/18: 15. oktoobril 2018 esitatud hagi – Polskie Górnictwo Naftowe i Gazownictwo S.A. versus Euroopa Komisjon

7.1.2019   
            
            
               ET
            
            
               Euroopa Liidu Teataja
            
            
               C 4/31
            
         
      15. oktoobril 2018 esitatud hagi – Polskie Górnictwo Naftowe i Gazownictwo S.A. versus Euroopa Komisjon
      (Kohtuasi T-616/18)
      (2019/C 4/42)
      Kohtumenetluse keel: poola
      
         Pooled
      
      
         Hageja: Polskie Górnictwo Naftowe i Gazownictwo S.A. (Varssavi, Poola) (esindajad: õigusnõustajad E. Buczkowska ja M. Trepka)
      
         Kostja: Euroopa Komisjon
      
         Nõuded
      
      Hageja palub Üldkohtul:
      
                  —
               
               
                  tühistada komisjoni 24. mai 2018. aasta otsus Euroopa Liidu toimimise lepingu artiklis 102 ja EMP lepingu artiklis 54 sätestatud menetluse kohta (juhtum AT.39816 – eelneva turu gaasitarned Kesk- ja Ida-Euroopas) (1), millega lõpetati nõukogu 16. detsembri 2002. aasta määruse (EÜ) nr 1/2003 [EÜ] artiklites 81 ja 82 sätestatud konkurentsieeskirjade rakendamise kohta (2) artikli 9 kohane menetlus ja millega muutusid õiguslikult siduvaks aktsiaseltsi Gazprom i Gazprom Export LLC (edaspidi „Gazprom“) kohustused;
               
            
                  —
               
               
                  mõista kohtukulud välja komisjonilt.
               
            
         Väited ja peamised argumendid
      
      Hagi põhjenduseks esitab hageja kuus väidet.
      
                  1.
               
               
                  Esimene väide, et otsuse tegemisega on komisjon ilmselgelt rikkunud määruse nr 1/2003 artiklit 9 koostoimes ELTL artikliga 102 ning proportsionaalsuse põhimõtet, kuna komisjon on teinud ilmse vea, kui ta esitatud tõendeid analüüsides tuvastas, et menetluses AT.39816 esitatud vastuväited selle kohta, et Gazprom seab gaasitarned Poola sõltuvaks kontrolli saamisest gaasi infrastruktuuri üle Poolas, ei ole põhjendatud, ning selle vea tõttu on nõustunud Gazpromi kohustustega, mis seda puudutavaid vastuväiteid ei kõrvalda.
               
            
                  2.
               
               
                  Teine väide, et otsuse tegemisega on komisjon ilmselgelt rikkunud määruse nr 1/2003 artiklit 9 koostoimes ELTL artikliga 102 ning proportsionaalsuse põhimõtet, kuna Gazpromile on kehtestatud seoses kõlvatute, ilmselgelt liiga kõrgete hindade tõttu kohustused, mis kohaselt ei vasta komisjoni etteheidetele, mis valdavalt puudutasid ilmselgelt liiga kõrgete hindade kehtestamist ettevõtja turgu valitseva seisundi abil.
               
            
                  3.
               
               
                  Kolmas väide, et otsuse tegemisega on komisjon ilmselgelt rikkunud määruse nr 1/2003 artiklit 9 koostoimes ELTL artikliga 102 ning proportsionaalsuse põhimõtet, kuna Gazpromile on kehtestatud kohustused seoses territoriaalsete piirangute rakendamisega, mis kohaselt ei arvestanud komisjoni etteheiteid, olid valikulised ja kordasid kohustusi, mille pakkus turgu valitseva seisundiga ettevõtja välja juba teistes menetlustes, kuid mis siiski ei viinud selleni, et ettevõtja oleks oma käitumist muutnud.
               
            
                  4.
               
               
                  Neljas väide, et otsuse tegemisega on komisjon ilmselgelt rikkunud määruse nr 1/2003 artiklit 9 koostoimes ELTL artikli 194 lõikega 1, kuna tehtud on otsus, mis on vastuolus Euroopa Liidu energiapoliitika eesmärkidega ja jätab tähelepanuta negatiivse mõju Euroopa gaasitarneturule, iseäranis kindlustades Kesk- ja Ida-Euroopa riikide gaasiturgudel Lääne-Euroopaga võrreldes jätkuva isolatsiooni ning konkurentsivastaste tingimuste edasi kehtimise, kuigi liidu energiapoliitika eesmärk on nende turgude integratsioon ja võrdsete konkurentsitingimuste tagamine kõigil liidu turgudel.
               
            
                  5.
               
               
                  Viies väide, et otsuse tegemisega on komisjon ilmselgelt rikkunud ELTL artikli 18 lõiget 1 ja võrdse kohtlemise põhimõtet, kuna Gazpromi neid konkurente, kes tegutsevad Kesk- ja Ida-Euroopa riikide turgudel, sealhulgas hagejat diskrimineeritakse, võrreldes Gazpromi nende konkurentidega, kes tegutsevad Lääne-Euroopa riikide turgudel, kuigi need mõlemad konkurentide rühmad tegutsevad samal liidu gaasitarnete turul ning selles kontekstis kehtivad nende kasuks ELTL artikkel 102 ja ELTL artikli 194 lõige 1 ning nende sätete alusel vastu võetud teisese õiguse normid.
               
            
                  6.
               
               
                  Kuues väide, et komisjon on kuritarvitanud oma pädevust ja rikkunud olulisi menetlusnorme, kuna komisjon on teinud otsuse, mis objektiivselt on vastuolus määruse nr 1/2003 artikliga 9, ning menetluse AT.39816 läbiviimisel on ilmselt rikkunud talle antud pädevust.
               
            
         (1)  ELT 2018, C 258, lk 6.
      
         (2)  EÜT 2003, L 1, lk 1; ELT eriväljaanne 08/02, lk 205.